CELEX: 62011TN0543
Language: bg
Date: 2011-10-14 00:00:00
Title: Дело T-543/11: Жалба, подадена на 14 октомври 2011 г. — Ghreiwati/Съвет

3.12.2011   
            
            
               BG
            
            
               Официален вестник на Европейския съюз
            
            
               C 355/27
            
         Жалба, подадена на 14 октомври 2011 г. — Ghreiwati/Съвет
   (Дело T-543/11)
   2011/C 355/49
   Език на производството: френски
   
      Страни
   
   
      Жалбоподател: Emad Ghreiwati (Al Maliki, Сирия) (представител: P.-F. Gaborit, avocat)
   
      Ответник: Съвет на Европейския съюз
   
      Искания на жалбоподателя
   
   Жалбоподателят моли Общия съд:
   
               —
            
            
               да отмени Решение 2011/522/ОВППС, Регламент (ЕС) № 878/2011, Решение 2011/628/ОВППС и Регламент (ЕС) № 950/2011 на Съвета на Европейския съюз, в частта им, която се отнася до г-н Emad GHREIWATI,
            
         
               —
            
            
               да осъди Съветът на Европейския съюз да заплати всички съдебни разноски в производството.
            
         
      Правни основания и основни доводи
   
   В подкрепа на жалбата си, жалбоподателят изтъква две правни основания.
   
               1.
            
            
               Първото правно основание е изведено от липсата на мотиви и от нарушението на правото на защита и правото на ефективна съдебна защита, поради това че:
               
                           —
                        
                        
                           като допълват името на жалбоподателя в списъка на лицата, за които се отнасят ограничителните мерки срещу Сирия, обжалваните актове не посочвали мотиви за взетата срещу жалбоподателя ограничителна мярка,
                        
                     
                           —
                        
                        
                           за тези актове не било направено никакво уведомяване и
                        
                     
                           —
                        
                        
                           доказателствата, приети като уличаващи, за да се обосноват ограничителните мерки по отношение на жалбоподателя, все още не му били предоставени, въпреки отправеното до Съвета на Европейския съюз искане.
                        
                     
         
               2.
            
            
               Второто правно основание е изведено, при условията на евентуалност, от наличието на явна грешка в преценката, тъй като нито качеството на жалбоподателя на председател на Индустриалната камара в Дамаск, нито качеството му на съдружник в дружеството Zouheir GHREIWATI, позволявали да се твърди наличието на каквато и да е икономическа подкрепа за сирийския режим.